শিকোকু
শিকোকু (四国, "চারটি প্রদেশ") হল জাপানের চারটি মূল দ্বীপের মধ্যে ক্ষুদ্রতম (বিস্তার ২২৫ কিমি অথবা ১৩৯.৮ মা) ও সবচেয়ে কম বসতিপূর্ণ (৪১,৪১,৯৫৫ জন- ২০০৫-এর হিসাব অনুযায়ী[হালনাগাদ])। হোনশুর দক্ষিণে ও কিউশুর পূর্বে এর অবস্থান। এর প্রাচীন নামসমূহের মধ্যে আছে "ইয়ো-নো-ফুতানা-শিমা" (伊予之二名島), "ইয়ো-শিমা" (伊予島) ও "ফুতানা-শিমা" (二名島)। বর্তমান শিকোকু নামটি পুরোনো যে চারটি প্রদেশে দ্বীপটি বিভক্ত ছিল, তাদের নির্দেশ করে। এই চারটি প্রদেশ ছিল আওয়া, তোসা, সানুকি ও ইয়ো।